Μέμφις Ντεπάι

Ο Μέμφις Ντεπάι (Memphis Depay, 13 Φεβρουαρίου 1994) ή απλά Μέμφις είναι Ολλανδός ποδοσφαιριστής ο οποίος αγωνίζεται ως επιθετικός για την Κορίνθιανς και την εθνική ομάδα της Ολλανδίας της οποίας είναι πρώτος σκόρερ όλων των εποχών.

 Καριέρα 
Ο Ντεπάι ξεκίνησε την επαγγελματική του καριέρα από την Αϊντχόφεν όπου, υπό τον προπονητή Φιλίπ Κοκού, έγινε βασικό μέλος της ομάδας, σκοράροντας 50 φορές σε 124 εμφανίσεις σε όλους τους διαγωνισμούς. Τη σεζόν 2014–15 ήταν πρώτος σκόρερ της Ερεντιβίζιε με 22 γκολ σε 30 αγώνες, και βοήθησε την ομάδα του να κατακτήσει το πρωτάθλημα για πρώτη φορά μετά το 2008. Επίσης κέρδισε το βραβείο Ολλανδού ποδοσφαιριστή της Χρονιάς εκείνη τη χρονιά. Επίσης το περιοδικό France Football τον χαρακτήρισε καλύτερο νέο παίκτη στον κόσμο το 2015. Ο Ντεπάι αποκτήθηκε από τη Μάντσεστερ Γιουνάιτεντ τον Ιούνιο του 2015 έναντι 25 εκατομμυρίων λιρών, όμως μετά από απογοητευτικές εμφανίσεις εκεί αποκτήθηκε από τη Λυών τον Ιανουάριο του 2017. Το 2021 αποκτήθηκε από την Μπαρτσελόνα, ενώ τον Ιανουάριο του 2023 υπέγραψε συμβόλαιο έως το 2025 με την Ατλέτικο Μαδρίτης, με την οποία συμφώνησε το 2024 για την πρόωρη λήξη της συνεργασίας τους. Στις 9 Σεπτεμβρίου 2024 ο Μέμφις Ντεπάι ανακοινώθηκε από την Κορίνθιανς. Ο Ολλανδός υπέγραψε συμβόλαιο διάρκειας δύο ετών. 

Ο Μέμφις συμμετείχε στις νεανικές εθνικές ομάδες της Ολλανδίας και ήταν μέλος της εθνικής ομάδας Κ-17 η οποία κατέκτησε το ευρωπαϊκό πρωτάθλημα το 2011. Πραγματοποίησε το ντεμπούτο του με την εθνική ομάδα ανδρών το 2013 και την επόμενη χρονιά ήταν μέλος της εθνικής ομάδας η οποία κατέκτησε την τρίτη θέση στο Παγκόσμιο Κύπελλο Ποδοσφαίρου 2014, όπου σκόραρε δύο φορές. Επίσης, συμμετείχε στο Ευρωπαϊκό Πρωτάθλημα του 2021, στο Παγκόσμιο Κύπελλο Ποδοσφαίρου 2022 και στο Ευρωπαϊκό Πρωτάθλημα Ποδοσφαίρου 2024. Έχει πάνω από 100 εμφανίσεις με την εθνική ομάδα.

 Τίτλοι και διακρίσεις  

Τίτλοι
ΠΣΦ Αϊντχόφεν
 Πρωτάθλημα Ολλανδίας : 2014–15
 Κύπελλο KNVB : 2011–12
 Ασπίδα Γιόχαν Κρόιφ : 2012

Μπαρτσελόνα
 Πρωτάθλημα: 2022–23
 Ισπανικό Σούπερ Κύπελλο: 2023 

Κορίνθιανς
 Πρωτάθλημα Παουλίστα: 2025 

Ολλανδία Κ-17 
 Ευρωπαϊκό Πρωτάθλημα UEFA κάτω των 17 ετών: 2011 

Ατομικές διακρίσεις

" Καλύτερη ενδεκάδα του Ευρωπαϊκού Πρωταθλήματος Κάτω των 17 της UEFA: 2011
 Πρώτος σκόρερ ολλανδικού πρωταθλήματος: 2014–15 
 Κύπελλο Γιόχαν Κρόιφ: 2014–15 
 Καλύτερος Νέος Παίκτης France Football: 2015
 Γκολ της Χρονιάς στη Γαλλία: 2016–17 
 Καλύτερη ομάδα της χρονιάς γαλλικού πρωταθλήματος: 2020–21
 Πρώτος σκόρερ στα προκριματικά του Παγκοσμίου Κυπέλλου UEFA FIFA: 2022 (12 γκολ) 

 Δείτε επίσης 
 Κατάλογος ποδοσφαιριστών ανδρών με 50 ή περισσότερα διεθνή γκολ 

 Παραπομπές 

Εξωτερικοί σύνδεσμοι

Κατηγορία:Ολλανδοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Ολλανδίας
Κατηγορία:Ποδοσφαιριστές Εθνικής Ολλανδίας Κ21
Κατηγορία:Ποδοσφαιριστές ΠΣΦ Αϊντχόφεν
Κατηγορία:Ποδοσφαιριστές Έρεντιβιζι
Κατηγορία:Ποδοσφαιριστές Μάντσεστερ Γιουνάιτεντ
Κατηγορία:Ποδοσφαιριστές Ολιμπίκ Λιονναί
Κατηγορία:Ποδοσφαιριστές Μπαρτσελόνα
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Ευρωπαϊκού Πρωταθλήματος 2024
Κατηγορία:Ολλανδοί αφρικανικής καταγωγής
Κατηγορία:Ποδοσφαιριστές Ατλέτικο Μαδρίτης
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Λιγκ 1
Κατηγορία:FIFA Century Club